Държавен вестник, бр. 68, 2016 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  68
3. договор/споразумение за ползване на 
помещение, когато това се изисква за изпълне­
нието на проекти по съответната национална 
програма и/или подпрограма. 
(2) Неформалните младежки групи, чиито 
проектни предложения са одобрени за финан­
сово подпомагане, са длъжни в 7-дневен срок 
от получаване на уведомлението по чл. 13, 
ал. 1 да представят с придружително писмо в 
деловодството на Министерството на младежта 
и спорта документ за открита банкова сметка 
или финансова идентификация по образец, 
заверени от обслужващата банка.
(3) При неизпълнение на задълженията 
по ал. 1 и 2 Министерството на младежта и 
спорта не сключва договор за финансиране 
на одобреното проектно предложение на 
кандидата.
Раздел II 
Финансиране и изпълнение на проектите
Чл. 15. (1) Размерът на финансовото подпо­
магане на одобрените проекти по национални 
програми за младежта, разходването, отчита­
нето и възстановяването на предоставените 
финансови средства, както и взаимните права 
и задължения се уреждат с договор между 
Министерството на младежта и спорта и 
организацията или неформалната младежка 
група – изпълнител.
(2) Неразделна част от договора по ал. 1 
са проектното предложение и всички прило­
жения към него.
(3) При настъпването на промени в обсто­
ятелствата по чл. 9, ал. 1 и 2 изпълнителят на 
проекта е длъжен да уведоми Министерството 
на младежта и спорта за промяната в 7-дневен 
срок от настъпването є и да представи съ­
ответните документи, доказващи промяната.
 (4) При неизпълнение на задължението по 
ал. 3 Министерството на младежта и спорта 
има право да прекрати едностранно договора 
за финансиране на проекта.
(5) Министерството на младежта и спорта 
предоставя средства за стартиране на проект­
ните дейности в срок до 45 дни от сключване 
на договора. Следващи плащания се извърш­
ват въз основа на представени и одобрени 
междинни/окончателни съдържателни и 
финансови отчети по проекта. Неусвоените 
средства от авансовото плащане се прихващат 
от следващото поредно плащане. Размерът на 
авансово изплатеното финансово подпомагане 
не може да надхвърля 80 % от одобреното 
финансиране. 
Чл. 16. (1) При необходимост от промя­
на на параметрите на утвърден проект или 
одобрения начин на изпълнение на проекта 
изпълнителят изпраща в Министерството 
на младежта и спорта мотивирано писмено 
искане, съдържащо параметри и обосновка 
на промяната и съответните съпътстващи 
документи.
(2) Искането по ал. 1 се представя в дело­
водството на Министерството на младежта 
и спорта в 7-дневен срок от настъпване на 
промени в обстоятелствата.
(3) Не се допускат промени в утвърдения 
график на дейностите за минал период.
(4) Не се допуска увеличаване на размера 
на одобреното финансиране.
(5) Искането за промяна се счита за прието 
и може да бъде изпълнявано само при писме­
но одобрение от страна на Министерството 
на младежта и спорта, което се изпраща на 
изпълнителя в срок до 15 дни от датата на 
постъпването на искането в деловодството 
на министерството.
(6) В случай на възражение от страна 
на Министерството на младежта и спорта 
изпълнителят се задължава да осъществи 
проекта съобразно одобрените параметри или 
да възстанови получени средства. Размерът на 
средствата за възстановяване се утвърждава 
от министъра на младежта и спорта по пред­
ложение на експертната комисия по чл. 18.
(7) Искане за удължаване на срока за осъ­
ществяване на дейностите и/или на срока за 
извършване на разходите по проекта се внася 
в Министерството на младежта и спорта не 
по-късно от 30 дни преди изтичане на срока 
за осъществяване на проекта.
(8) Параметрите на договора за финансо­
во подпомагане се изменят с подписано от 
страните допълнително споразумение към 
договора по чл. 15.
Раздел III 
Отчитане на проектите
Чл. 17. (1) Изпълнителят отчита реализи­
рания проект съгласно определените условия 
и срокове в договора с междинен/ни и/или 
окончателен отчет/и.
(2) Междинни отчети на проектите по 
национални програми за младежта (съдържа­
телни и финансови) се изискват за проекти с 
продължителност повече от 10 месеца.
(3) В случай че изпълнителят не предста­
ви окончателен отчет, Министерството на 
младежта и спорта не дължи окончателно 
плащане по договора, като същевременно 
проектното досие се разглежда от експерт­
ната комисия по чл. 18, която установява 
размера на средствата по проекта, които 
подлежат на възстановяване от изпълнителя. 
Размерът на средствата за възстановяване 
се утвърждава от министъра на младежта и 
спорта, за което изпълнителят се уведомява 
писмено, като му се предоставя възможност 
в 14-дневен срок доброволно да възстанови 
получените средства по проекта ведно със 
законоустановената лихва считано от датата 
на превеждането им по банков път.